Îmi place mult să lucrez la ESO datorită diversității oamenilor și a activităților cu care intru în contact aici.
ESO e un loc unde astronomii și inginerii schițează și modelează viitorul câmpului nostru
ESO îmi deschide uși - cred că sunt atâtea încât nici nu sunt conștientă de toate pe moment.
În fiecare an, câțiva oameni de știință remarcabili, aflați la începutul carierei, au ocazia de a-și dezvolta mai departe
programele independente de cercetare la Observatorul European Austral(ESO)
Posturi de cercetare sunt disponibile atât la sediul central ESO din Garching, lângă Munchen, în Germania,
cât și la centrul de astronomie al ESO din Santiago, Chile.
Sediul central al ESO este situat într-unul dintre cele mai active centre de cercetare din Europa,
care se poate lăuda cu una dintre cele mai mari concentrații de astronomi din lume.
Oameni de știință de primul rang, experți în instrumente și alți profesioniști foarte accesibili
le oferă cercetătorilor ocazii valoroase pentru a începe colaborări și a se califica în continuare
Programele ESO m-au ajutat în carieră pentru că m-au adus laolaltă cu niște oameni
foarte relevanți pentru domeniul meu, ceea ce mi-a permis să pornesc noi programe de cercetare
Să fiu la ESO m-a ajutat în carieră deoarece una dintre oportunitățile pe care le ai la ESO
este expunerea la experți atât in domeniul științific cât și în cel tehnic.
Programul de cercetare de la Garching este unic din multe puncte de vedere
dar mai ales datorită mediului pe care îl avem aici, datorită oamenilor talentați - sute de oameni, astronomi,
unul dintre cele mai mari campusuri din Europa, ba chiar din lume, și sprijinul foarte, foarte puternic
pe care îl oferim acestor cercetători în cei trei ani pe care îi petrec aici.
Posibilitățile de cercetare sunt foarte variate. Pornesc de la comete, exoplanete,
la regiuni formatoare de stele, discuri protoplanetare, galaxii, cosmologie, obiecte cu spectre deplasate puternic spre roșu.
Chiar acoperim toate subiectele din astronomie.
Deci, dacă te pasionează astronomia, hai la ESO. O să-ți schimbe clar viața
Postul de cercetare de la ESO a fost o ocazie fantastică pentru cariera mea.
Pentru prima oară, sunt cu adevărat independent în cercetare. Preiau controlul asupra ceea ce fac în fiecare zi.
Cel mai mult la acest post de cercetare îmi place că pot să lucrez într-un mediu extrem de divers, internațional.
și că prin datoriile pe care le am aici am acces la instrumente, și ocazia de a căpăta o cunoaștere profundă asupra instrumentelor și observatoarelor.
Deci ce îmi place cu adevărat la ESO e independența combinată cu colaborarea cu oameni cu expertiză mult diferită de a mea.
Și, de asemenea, posibilitatea de a vedea întregul proces științific, de la ideea inițială la selectarea propunerilor de cercetare,
la posibilitatea de a merge la telescop și a vedea procesul de observatie a cerului, până la versiunea finală a articolului publicat.
Pe lângă programele lor independente de cercetare,
cercetătorilor ESO din Germania li se cere să lucreze și pentru organizație, pentru maxim 25% din timpul lor.
Deși la început sunt percepute ca o povară, aceste datorii funcționale pentru proiecte ESO specifice se dovedesc a fi distractive,
oferă satisfacții, și au o influență pozitivă asupra carierelor lor.
Deci și această muncă funcțională pe care cercetătorii o fac aici este o ocazie unică
de a se conecta la proiectele ESO și de a învăța lucruri noi
Acestea vor fi super importante în viitorul carierelor lor.
Principala mea contribuție la aceste datorii funcționale e să studiez algoritmi noi.
Ca muncă funcțională, merg la Paranal de trei ori pe an pentru observații.
Asta e o experiență minunată pentru a înțelege cum funcționează un telescop și cum se fac observațiile.
În timpul acestui post de cercetare, dincolo de cercetarea mea, lucrez în departamentul de suport al utilizatorilor.
deci îî ajut să-și creeze propriile programe de observații
Lucrez la noul centru de vizitatori ESO Supernova, care e un centru de popularizare științifică deschis de ESO în 2018
Sunt foarte pasionat de popularizarea științifică.
Pe lângă posturile de cercetare de la sediul central ESO, există un program similar și în Chile.
Aspectul unic al cercetării în Chile e ocazia de a lucra îndeaproape cu instrumente și telescoape de ultimă oră
Atât de aproape de instrumente, înveți cum poți obține cât mai mult de la ele.
Căutăm oameni pasionați de observatoare.
Lucrezi pentru ESO 50% din timpul tău timp de trei ani
și pe urmă ai al patrulea an, ceva ce nu ai în Garching, complet liber de îndatoriri.
Putem plănui munca în folosul ESO astfel încât să ajute la dezvoltarea științifică a cercetătorului
Ador combinația de datorii funcționale la telescop și de a putea să mă concentrez pe știința mea de aici.
Partea funcțională poate fi dificilă. Dar e incredibil, incredibil de satisfăcătoare și de plăcută.
Oamenii de aici sunt foarte colaborativi. Cred că munca în echipă e obligatorie, mai ales la Paranal.
De obicei ai niște colaborări unde poți discuta știință foarte degajat
deci mediul acesta e foarte bun pentru știință.
Avem o mică comunitate. Cercetătorii muncesc împreună și își petrec timpul liber împreună.
Discutăm despre știință și apoi ne distrăm de minune împreună. E partea mea preferată.
Indiferent ce program aleg, fie în Chile, fie în Germania
cercetătorii ESO sunt sprijiniți în întregime în a face cercetare de ultimă oră.
De asemenea, munca la ESO le oferă calificări practice esențiale pentru viitorul carierelor lor.
Am învățat cum să mă concentrez pe mai multe lucruri deodată. Am învățat să prioritizez.
Am învățat multe despre instrumente pe care poate nu le-aș fi folosit pentru cercetarea mea înainte, iar acum mă gândesc s-o fac.
Și, bineînțeles, atât Garching cât și Chile oferă niște ocazii minunate de a te distra în timpul liber.
Pentru mine, unul dintre cele mai bune lucruri legate de munca aici în Garching e faptul că pot să ajung oriunde cu bicicleta
În timpul liber îmi place la nebunie să călătoresc.
America de Sud e incredibil de accesibilă din Santiago, deci am avut ocazia de a călători mult pe aici.
Dacă ai dori să devii următorul cercetător la ESO și să-ți treci cercetarea pe banda rapidă
înscrie-te la programele noastre din Chile sau Germania, și ia în considerare niște sfaturi de la oameni care au lucrat sau lucrează aici.
ESO e un loc pentru oameni curioși, deci dacă ești curios vino aici și explorează posibilitățile pe care le oferă.
Vino la ESO și pune întrebări. Cred că cele mai mari beneficii pe care le-am avut aici, le-am obținut bătând pe la tot felul de uși și vorbind cu o mulțime de oameni.
Vino, vizitează-ne, află cu ce ne ocupăm, și fă cercetare super, pentru că asta contează cel mai mult aici.
Transcris de ESO; Tradus de Ruxandra Vâlcu